Váž. občania,

s príchodom jarného počasia a blížiacich sa veľkonočných sviatkov, vyzývame majiteľov nehnuteľnosti na upratovanie a čistenie pred svojimi domami, plotmi, garážami a záhradami. Jar odkryla rôzny neporiadok, ktorý majú niektorí občania pred svojimi domami a plotmi a v nejednom prípade, sa tento neporiadok nachádza na obecnom pozemku alebo na verejnom priestranstve. Našu obec navštevuje veľké množstvo turistov a takýto neporiadok určite nie je pekná vizitka pre obec a jej obyvateľov, nehovoriac o nebezpečenstve, ktoré vyplýva z toho, že pri domoch do cesty zasahujú odstavené vraky áut, traktorov a podobného odpadu.

Žiadame preto tých občanov, ktorých sa táto výzva týka, aby si upratali a odstránili všetok neporiadok, ktorý na verejné priestranstvo nepatrí. Veríme, že každému z vás záleží na tom aby naša dedina bola čistá, uprataná a upravená a obecné zastupiteľstvo a poriadková komisia nebude musieť riešiť tieto priestupky

v správnom konaní a vyrubovať pokuty.